BLESS จ่อออกหุ้นกู้ 400 ลบ. ชูดอกเบี้ยคงที่ 6.80% ขายสถาบัน-รายใหญ่ เปิดจอง 28-30 พ.ย.นี้
BLESS เตรียมออกหุ้นกู้มูลค่ารวม 400 ลบ. อายุ 1 ปี 9 เดือน ชูอัตราดอกเบี้ยคงที่ 6.8% ต่อปี เสนอขายสถาบัน-รายใหญ่ เปิดจองวันที่ 28-30 พ.ย.65
BLESS เตรียมออกหุ้นกู้ อายุ 1 ปี 9 เดือน ชูอัตราดอกเบี้ยคงที่ 6.8% ต่อปี เสนอขายสถาบัน-รายใหญ่ เปิดจองวันที่ 28-30 พ.ย.65
6 ต.ค. 2565

บริษัท เบล็ส แอสเสท กรุ๊ป จำกัด (มหาชน) หรือ BLESS ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ครั้งที่ 1/65 และครบกำหนดไถ่ถอนปี 67 อายุ 1 ปี 9 เดือน อัตราดอกเบี้ยคงที่ 6.80% ต่อปี ชำระดอกเบี้ยทุกๆ 3 เดือน ตลอดอายุหุ้นกู้ มูลค่าที่ตราไว้หน่วยละ 1,000 บ. ราคาเสนอขายหน่วยละ 1,000 บ. จำนวนเสนอขายไม่เกิน 300,000 หน่วย คิดเป็นมูลค่าไม่เกิน 300,000,000 บาท โดยมีหุ้นกู้สำรองเพื่อเสนอขายเพิ่มเติมจำนวนไม่เกิน 100,000 หน่วย คิดเป็นมูลค่าไม่เกิน 100,000,000 บาท รวมทั้งสิ้นไม่เกิน 400,000 หน่วย คิดเป็นมูลค่ารวมทั้งสิ้นไม่เกิน 400,000,000 บาท
ทั้งนี้ บริษัทจะเสนอขายหุ้นกู้ดังกล่าวให้แก่ผู้ลงทุนสถาบัน และผู้ลงทุนรายใหญ่ ผ่านผู้จัดการการจัดจำหน่ายหุ้นกู้ ได้แก่ บล.คิงส์ฟอร์ด และ บล.บลูเบลล์ ระยะเวลาการเสนอขายระหว่างวันที่ 28-30 พ.ย.65